ԱՄՓՈՓԱԹԵՐԹ

«Հայաստանի Հան­րապետությունում հաշ­վառված մշտական հաս­տա­տություն չունեցող ոչ ռեզիդենտ կազ­մակերպությունից ձեռք բերվող ապրանք­ների, ընդուն­վող աշխա­տանքների և (կամ) ստացվող ծառայությունների մասով կատար­ված ծախ­սերի փաստաթղթավորման այլ կարգ սահմանելու մասին» ՀՀ կառավարության որոշման նախագծի վերաբերյալ ստացված առաջարկությունների, դրանց ընդունման կամ չընդունման վերաբերյալ

|  |  |  |  |  |
| --- | --- | --- | --- | --- |
| հ/հ | Առարկության, առաջարկության հեղինակը, ստացման ամսաթիվը | Առարկության, առաջարկության բովանդակությունը | Եզրակացություն | Կատարված փոփոխությունը |
|  | 1 | 2 | 3 | 4 |
| 1 | «Երևան֊Աուդիտ Կոնսալտ» ՓԲԸ06.02.2020 21:25:29 | Սույն որոշումը չի կարող տարածվել 2018թ. հունվարի 01-ից հետո ծագած հարաբերությունների վրա, քանզի Հարկային օրենսգրքի 55-րդ հոդվածի 13-րդ մասը 25.06.19 ՀՕ-68-Ն օրենքի 71-րդ հոդվածի համաձայն ուժի մեջ է մտնում համապատասխան ծախսերի փաստաթղթավորման կարգը սահմանող՝ Կառավարության որոշումն ուժի մեջ մտնելու պահից: Լրացուցիչ մեր մտահոգությունն ենք արտահայտում բանկային փոխանցումը ծախսի հիմնավորման մաս դարձնելու կապակցությամբ` հաշվի առնելով պայմանագրային հնարավոր երկարաժամկետ հարաբերությունների առկայությունը և հաշվեգրման սկզբունքով ծախսի ճանաչման դրույթի առկայությունը: Կարծում ենք հետագայում իրավական անորոշության տեղիք է տալու նաև "ծագած (ծագող) հարաբերություններ" բառակապակցությունը: | Չի ընդունվել: | «Հայաստանի Հանրապետության հարկային օրենսգրքում փոփոխություններ և լրացումներ կատարելու և 2018 թվականի հունիսի 21-ի «Հայաստանի Հանրապետության հարկային օրենսգրքում փոփոխություններ և լրացումներ կատարելու և 2017 թվականի դեկտեմբերի 21-ի «Հայաստանի Հանրապետության հարկային օրենսգրքում փոփոխություններ և լրացումներ կատարելու մասին» ՀՕ-266-Ն օրենքում փոփոխություններ և լրացումներ կատարելու մասին» ՀՕ-338-Ն օրենքում փոփոխություն կատարելու մասին» ՀՀ օրենքի 71-րդ հոդվածի 7-րդ պարբերության համաձայն՝ նույն օրենքի 13-րդ հոդվածի 4-րդ կետն *ուժի մեջ է մտնում համապատասխան ծախսերի փաստաթղթավորման կարգը սահմանող՝ Կառավարության որոշումն ուժի մեջ մտնելու պահից:* Միաժամանակ, նախագծի 2-րդ կետի համաձայն՝ նախագծի ուժի մեջ մտնելու ժամկետ է սահմանվել պաշտոնական հրապարակմանը հաջորդող օրը, սակայն նախագծի գործողությունը տարածվում է 2018 թվականի հունվարի 1-ից հետո ծագած (ծագող) հարա­բերու­թյուն­­ների վրա:Հաշվի առնելով վերոգրյալը՝ գտնում ենք, որ խնդրո առարկա նախագծով սահմանված կարգավորումները կարող են կիրառելի լինել 2018 թվականի հունվարի 1-ից հետո ծագող (ծագած) հարաբերությունների վրա, քանի որ ՀՀ հարկային օրենսգրքով արդեն իսկ սահմանվել է, որ խնդրո առարկա դրույթը կարող է կիրառվել, եթե սահմանված է դրա կիրարկումն ապահովող Կառավարության համապատասխան որոշումը՝ անկախ դրանով սահմանված անցումային հարաբերություններից:Բացի այդ, անհրաժեշտ է նկատել, որ նախագծով սահմանված կարգավորումները 2018 թվականի հունվարի 1-ից հետո ծագող (ծագած) հարաբերությունների վրա կիրառելու դրույթի սահմանումը հարկ վճարողներին հնարավորություն է ընձեռելու շահութահարկով հարկման բազայի որոշման նպատակով համախառն եկամտից նվազեցնել նաև մինչև նախագծի ուժի մեջ մտնելը կատարված նմանատիպ ծախսերը, ինչը հարկ վճարողների իրավական վիճակը բարելավող դրույթ է՝ հաշվի առնելով այն հանգամանքը, որ 2018 թվականից գործող հարկային օրենսդրությամբ վերջիններս, ըստ էության, հնարավորություն չունեին նվազեցնել խնդրո առարկա ծախսերը:Ինչ վերաբերում է երկարաժամկետ պայմանագրային հարաբերությունների առկայության պարագայում ևս խնդրո առարկա ծախսերը անկանխիկ եղանակով վճա­րումը հիմ­­­նա­վո­րող փաս­տաթղթերով փաստաթղթավորելու տրամաբանությանը, ապա այդ կապակցությամբ գտնում ենք, որ երկարաժամկետ պայմանագրային հարաբերությունների առկայությունը դեռևս չի հաստատում ապրանքների ձեռքբերման, աշխատանքների ընդունման կամ ծառայությունների ստացման հանգամանքը: Միաժամանակ, հայտնում ենք, որ անհասկանալի է, թե ինչ անորոշությունների տեղիք կարող է տալ «ծագած (ծագող) հարաբերություններ» արտահայտությունը: |
| 2 | Արմեն Պետրոսյան06.02.2020 14:04:56 | Նախագծում ասվում է, որ սույն որոշումն ուժի մեջ է մտնում պաշտոնական հրապարակմանը հաջորդող օրվանից և տարածվում է 2018 թվականի հունվարի 1-ից հետո ծագած (ծագող) հարաբերությունների վրա, իսկ 55-րդ հոդվածի 13-րդ մասը (վերջին նախադասությունը) 25.06.19 ՀՕ-68-Ն օրենքի 71-րդ հոդվածի համաձայն ուժի մեջ է մտնում համապատասխան ծախսերի փաստաթղթավորման կարգը սահմանող՝ ԿԱՌԱՎԱՐՈՒԹՅԱՆ ՈՐՈՇՈՒՄՆ ՈՒԺԻ ՄԵՋ ՄՏՆԵԼՈՒ ՊԱՀԻՑ: Ստացվում է, որ 55-րդ հոդվածի 13-րդ մասի վերջին նախադասությունը ուժի մեջ է մտնելու սույն որոշման հրապարակման պահից (անկախ 2018 թվականի հունվարի 1-ից հետո ծագած հարաբերությունների վրա տարածվելու հանգամանքից), իսկ 2018 թվականի հունվարի 1-ից մինչ սույն որոշման հրապարակման պահը կառավարության սահմանած կարգը հիմնազուրկ է (լիազորություն առկա չի եղել)։ | Չի ընդունվել: | Տես «Երևան֊Աուդիտ Կոնսալտ» ՓԲԸ-ի կողմից ներկայացված առաջարկության չընդունման հիմնավորումը: |
| 3 | Հայկ Մարգարյան06.02.2020 11:19:28 | Նախագծի 2-րդ կետով սահմանված է, որ հարկային օրենսգրքի 55-րդ հոդվածով սահմանված փաստաթղթերով չփաստաթղթավորելու դեպքում կարող են փաստաթղթավորվել հարկ վճարողի կողմից կատարված՝ անկանխիկ եղանակով վճարումը հիմնավորող փաստաթղթով և ոչ ռեզիդենտ կազմակերպության կողմից դուրս գրված փաստաթղթով: Այսինքն, ստացվում է, որ արտասահմանյան գործուղումների դեպքում, երբ աշխատակիցը հյուրանոցում կեցության դիմաց վճարում է կանխիկով, դա չի համարվի փաստաթղթավորված ծախս: Առաջարկում եմ վճարման անկանխիկ եղանակը վերանայել, կամ վերը նշված նախադասության մեջ <<և>> շաղկապը փոխարինել <<կամ>>-ով: | Չի ընդունվել: | Առաջարկության ընդունումը հանգեցնելու է չարաշահումների ռիսկերի մեծացման՝ հաշվի առնելով այն հանգամանքը, որ կանխիկ վճարումներ կատարելու դեպքում որևէ ձևով չի կարող հիմնավորվել հարկ վճարողների կողմից ապրանքների ձեռքբերման, աշխատանքների ընդունման կամ ծառայությունների ստացման հանգամանքը: Ինչ վերաբերում է արտասահմանյան գործուղումների դեպքում կեցության դիմաց կանխիկ եղանակով կատարվող վճարումներին, ապա այդ կապակցությամբ հարկ է նկատել, որ նշյալ նախագիծը չի տարածվում արտասահմանյան գործուղման դեպքում կատարվող ծախսերի փաստաթղթավորման վրա, իսկ արտասահմանյան գործուղման դեպքում կատարվող ծախսերի փաստաթղթավորումն իրականացվում է ՀՀ հարկային օրենսգրքի 111-րդ հոդվածով սահմանված կարգով: |